# ביבר הזכוכית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביבר הזכוכית (1945) הוא אחד המחזאות הידועים ביותר של המחזאי האמריקאי הנודע טנסי ויליאמס. זהו המחזה השני שייצר ויליאמס אשר הופק ועלה על במה. ושלא כקודמו, "מלחמת המלאכים" הוא זיכה את כותבו בהצלחה עצומה.
המחזה, המבוסס בחלקו על זיכרונות הילדות של ויליאמס, מביא את סיפורה של משפחת וינגפילד; משפחה שהפכה לחד הורית לאחר שאבי המשפחה נטש אותה לטובת המרחקים והחופש והותיר את שלושת בני המשפחה: האם האח והבת להיאבק על קיומם. דמותה של אם המשפחה, אמנדה וינגפילד, אישה הנאבקת לפרנסת ביתה ונאחזת בעברה המפואר, מבוססת על דמותה של אימו של ויליאמס, וילמה.דמותו של הבן תום, התורם לפרנסת הבית בעבודה במחסן נעליים, מקום המדכא את נפשו הפיוטית, מבוססת על דמותו של ויליאמס עצמו. דבר המודגש בתפקידו הנוסף של תום כמספר העלילה. דמותה של האחות , לורה, מבוססת על אחותו האהובה של ויליאמס, רוז, שלקתה בנפשה. במחזה הוא מציג אותה כבעלת מום כמעט בלתי מורגש ואופי עדין הגורם לה לסגת אל עולם פרטי המאוכלס בביבר זכוכית. כל בני המשפחה מקושרים לעולם של דימיון, העומד בסתירה למציאות האפרורית והעירונית בה הם חיים, בדירה הממוקמת בחלקו האחורי של בניין שכונה צפופה ודחוסה.
עלילת המחזה נסובה סביב ביקורו הצפוי של המחזר היחיד של הבת - ג'ים אוקונור; מי שחולק עם טום את מקום את עבודתו ומכיר את לורה, שהיתה מאוהבת בו, עוד מימי התיכון. ג'ים אוקונור, מסמל במחזה את היכולת לגשר בין עולם הדימיון ועולם המציאות. יכולת שיכולה להציל את לורה מהשאבות למחוזות הדמיון ולהעניק לה בסיס במציאות.

הרקע התקופתי למחזה הם ימי השפל הכלכלי הגדול בארצות הברית, שנות ה-30 של המאה ה-20.

## [עריכה] הפקות קולנועיות

בגרסה הקולנועית הראשונה של המחזה שביים ארווין רפר שונה סופו, למורת רוחו של ויליאמס הצעיר, לסוף שמח יותר. בגרסה נוספת, שביים פול ניומן בשנת 1987 שיחקו ג'ואן וודוורד, ג'ון מלקוביץ, וקארן אלן.

## [עריכה] קישורים חיצוניים

- דן לחמן, ביבר הזכוכית / טנסי ויליאמס בקאמרי

מקור: http://he.wikipedia.org../../../%D7%91/%D7%99/%D7%91/%D7%91%D7%99%D7%91%D7%A8_%D7%94%D7%96%D7%9B%D7%95%D7%9B%D7%99%D7%AA.html

קטגוריות: מחזות | טנסי ויליאמס

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Eesti
- Français
- 日本語
- Русский